
Nr. 3511 din 29.01.2026

REFERAT DE APROBARE
a Proiectului de hotărâre a Consiliului Local al comunei Cornetu, judeţul Ilfov privind utilizarea excedentului anual al bugetului local rezultat la incheierea exercitiului bugetar la 31.12.2025

În conformitate cu prevederile Legii nr. 273/2006 privind finanţele publice locale, cu modificările şi completările ulterioare, respectiv art. 58 alin. (1), 
[bookmark: _GoBack]„Excedentul anual al bugetului local rezultat la încheierea exerciţiului bugetar, pe cele două secţiuni, după efectuarea regularizărilor în limita sumelor defalcate din unele venituri ale bugetului de stat prevăzute la art. 6 lit. a), a celor exceptate la art. 6 lit. b) şi a transferurilor din bugetul de stat sau din alte bugete, precum şi după achitarea plăţilor restante, se reportează în exerciţiul financiar următor şi se utilizează, în baza hotărârilor autorităţilor deliberative, astfel:
a) ca sursă de finanţare a cheltuielilor secţiunii de dezvoltare; 
b) pentru acoperirea temporară a golurilor de casă provenite din decalajele între veniturile şi cheltuielile secţiunilor de funcţionare şi dezvoltare în anul curent, în limita disponibilului rezultat în urma aplicării prevederilor lit. a); 
c) pentru acoperirea definitivă a eventualelor deficite ale secţiunilor de funcţionare şi dezvoltare, după caz, la sfârşitul exerciţiului bugetar.’’
Având în vedere necesitățile de dezvoltare locală, îmbunătățirea infrastructurii publice, creșterea calității vieții locuitorilor și oportunitatea accesării fondurilor nerambursabile, consider că este necesară aprobarea utilizării unei părți din excedentul bugetar, respectiv suma totală de: 697.000 lei pentru o serie de obiective de investiții și cheltuieli, după cum urmează:
a) Amenajare teren sport, loc de joacă și spații verzi – sat Buda - întocmire Studiu de fezabilitate (SF): 50.000 lei;
b) Înființare parc și spații verzi – Tarlaua 16, parcela 43/2, zona Gălbinenaca - intocmire Studiu de fezabilitate (SF): 107.000 lei;
c) Dotări interioare sală multifuncțională – str. Livezi - 50.000 lei;
d) Pasaj pietonal aerian – Șos. Alexandriei - 170.000 lei;
e) Achiziție măturătoare stradală  - 270.000 lei;

f) Servicii de întocmire documentație tehnico-economică, depunere și implementare proiect finanțat prin FEADR, proiect lansat de Grupul de Acțiune Locală Sabar Ilfov Sud (GAL) avand ca obiect achiziționarea unui buldoexcavator.
În acest sens, am inițiat și supun dezbaterii și aprobării Consiliului local al Comunei Cornetu, județul Ilfov Proiectul de hotărâre privind utilizarea excedentului anual al bugetului local rezultat la încheierea exercitiului bugetar la 31.12.2025.

